ZAPISNIK

2.  sjednice Vijeća Gradske četvrti Brezovica, održane 23. kolovoza 2021., s početkom u 18,00 sati, u sjedištu Gradske četvrti Brezovica, Brezovička cesta 100, velika dvorana u prizemlju.

Nazočni članovi Vijeća Gradske četvrti Brezovica: Tomislav Cavrić, Ivan Pucko, Zdravko Harmicar, Marina Pucević, Vladimir Iviček, Srećko Tatar, Nenad Žugaj, Sonja Soldo, Ivica Mavračić i Ivica Kovačić.
Nenazočna: Irena Borovina
Gosti: Ninoslav Dusper i Ana Topić ispred ZONE 100 d.o.o. i mještanka Zdravka Kozić
Nazočni djelatnici Gradskog ureda za mjesnu samoupravu: Milan Kulaš i Drago Novoselec.

Sjednicu otvara Tomislav Cavrić, predsjednik Vijeća Gradske četvrti Brezovica, pozdravlja sve nazočne te konstatira da je na sjednici nazočno 10 od 11 članova Vijeća, čime su stečeni uvjeti za raspravu i pravovaljano odlučivanje.

Prije utvrđivanja dnevnog reda, predsjednik otvara raspravu o zapisniku konstituirajuće sjednice  Vijeća Gradske četvrti Brezovica. 
Budući se nitko nije javio za raspravu daje zapisnik na usvajanje.
Jednoglasno (10“za“)  je usvojen zapisnik konstituirajuće sjednice Vijeća Gradske četvrti Brezovica.
Predsjednik Vijeća konstatira da su članovi Vijeća primili poziv za sjednicu s prijedlogom dnevnog reda, te predlaže da točka 8. i 1. dnevnog reda zamjene mjesta te otvara raspravu. Budući nije bilo primjedbi i prijedloga daje na glasovanje predloženi dnevni red s navedenom promjenom redoslijeda točaka.
Jednoglasno (10“za“) je usvojen slijedeći:

DNEVNI  RED
1. Prijedlog Zaključka o davanju  mišljenja na Nacrt prijedloga Odluke o donošenju izmjena i  dopuna Urbanističkog plana uređenja USA škola
  2.  Izvješće o realizaciji Plana komunalnih aktivnosti Gradske četvrti Brezovica u 2021.
  3.  Prijedlog zaključka o imenovanju članova Stožera Civilne zaštite Gradske četvrti 
       Brezovica
  4.  Prijedlog zaključka o očitovanju na prijedlog za preispitivanje potreba za 
       obavljanjem domarskih poslova na dosadašnjim lokacijama u prostorima mjesne  
       samouprave
  5.  Prijedlog zaključka o prijedlogu izmjene trase prometovanja autobusnih linija 159 
       Savski most – Strmec Odranski te 163 Savski most-Donji Trpuci-Gornji Trpuci 
  6.  Prijedlog zaključka o davanju mišljenja na Prijedlog odluke o izmjeni Odluke o 
       naknadi predsjednicima, potpredsjednicima i članovima vijeća gradskih četvrti i 
       vijeća mjesnih odbora
  7.  Prijedlog zaključka o davanju mišljenja na Nacrt prijedloga odluke o izmjenama i   
       dopunama Odluke o davanju u zakup i na drugo korištenje površina javne namjene
  8.  Prijedlog zaključka o prijedlogu izmjene Financijskog plana Gradske četvrti 
       Brezovica za 2021.
  9.  Prijedlog Zaključka o potrebi žurnog uređenja dijela Grančarske ulice i ulice Kraljevečki  
       brijegi na dijelu na kojem je izvedena kanalizacija
10.  Prijedlog Zaključka o potrebi žurnog uređenja odvodnje oborinskih voda u ulici 
        Kraljevečki brijegi 
11.  Pitanja, prijedlozi i obavijesti
       - informacija o dopisu Gradonačelnika o načinu imenovanja članova školskih odbora

Ad 1) Prijedlog Zaključka o davanju  mišljenja na Nacrt prijedloga Odluke o donošenju  
           izmjena i  dopuna Urbanističkog plana uređenja USA škola
Predsjednik Vijeća obrazlaže Prijedlog zaključka te otvara raspravu.
Predstavnici projektantskog ureda ZONA 100 d.o.o. upoznaju članove Vijeća sa kronologijom vezanom uz planirane radove na realizaciji projekta USA škola.
Uz navedeno najviše pitanja i prijedloga je bilo oko dijela projekta na kojem je predviđena izgradnja dječjeg vrtića u sklopu USA škole.
Nakon rasprave predsjednik daje na glasovanje navedeni prijedlog.
Vijeće je jednoglasno (10“za“) donijelo
ZAKLJUČAK
                       o davanju  mišljenja na Nacrt konačnog prijedloga izmjena i dopuna 
                                                Urbanističkog plana uređenja USA škola

1. Vijeće je razmotrilo zamolbu tvrtke ZONA STO d.o.o., izrađivača Nacrta konačnog  prijedloga  izmjena i dopuna Urbanističkog plana uređenja USA škola, za davanje mišljenja na naprijed navedeni prijedlog.      
2. Vijeće je suglasno s Nacrtom konačnog  prijedloga  izmjena i dopuna Urbanističkog plana uređenja USA škola.    
3. Ovaj se zaključak dostavlja gradonačelniku Grada Zagreba, Tomislavu Tomaševiću, zamjeniku gradonačelnika, Luki Korlaetu, te Gradskom uredu za mjesnu samoupravu.    

Ad 2) Izvješće o realizaciji Plana komunalnih aktivnosti Gradske četvrti Brezovica u 
           2021.
Predsjednik Vijeća otvara raspravu o Izvješću o realizaciji Plana komunalnih aktivnosti Gradske četvrti Brezovica u 2021.
Nakon rasprave predsjednik daje usvajanje Izvješća na glasovanje te je većinom glasova (9„za“,1“suzdržan“) isto usvojeno. Izvješeće se prilaže zapisniku.

Ad 3) Prijedlog zaključka o imenovanju članova Stožera Civilne zaštite Gradske četvrti 
           Brezovica
Predsjednik Vijeća obrazlaže Prijedlog zaključka te otvara raspravu.
Nakon kraće rasprave predsjednik daje na glasovanje navedeni prijedlog.
Vijeće  je jednoglasno (10“za“) donijelo
ZAKLJUČAK
o imenovanju članova Stožera civilne zaštite Gradske četvrti Brezovica

1. U Stožer civilne zaštite Gradske četvrti Brezovica imenuju se:
· za načelnika: predsjednik Vijeća Gradske četvrti Brezovica;
· za zamjenika načelnika: potpredsjednik Vijeća Gradske četvrti Brezovica;
· za članove:
· Ivica Mavračić, član Vijeća Gradske četvrti Brezovica;
· Ivica Kovačić, član Vijeća Gradske četvrti Brezovica;
· Marina Pucević, član Vijeća Gradske četvrti Brezovica;
· Srećko Tatar, Vatrogasna zajednica Grada Zagreba;
· Marija Magdalena Mlinarić, Gradsko društvo Crvenog križa Zagreb.
2. Ovaj će zaključak biti objavljen u Službenom glasniku Grada Zagreba.

Ad 4) Prijedlog zaključka o očitovanju na prijedlog za preispitivanje potreba za 
           obavljanjem domarskih poslova na dosadašnjim lokacijama u prostorima mjesne  
           samouprave
Predsjednik Vijeća obrazlaže Prijedlog zaključka te otvara raspravu.
Nakon kraće rasprave predsjednik daje na glasovanje navedeni prijedlog.
Vijeće  je jednoglasno (10“za“) donijelo
ZAKLJUČAK
o očitovanju na prijedlog za preispitivanje potreba za obavljenjem domarskih poslova na dosadašnjim lokacijama u prostorima mjesne samouprave

4. Vijeće je razmotrilo obavijest Gradskog ureda za mjesnu samoupravu za preispitivanje potreba za obavljenjem domarskih poslova na dosadašnjim lokacijama, tj.da se razmotri mogućnost za smanjenje broja domara u prostorima mjesne samouprave na području Gradske četvrti Brezovica     
5. Vijeće predlaže da na području Gradske četvrti Brezovica ostanu domari na dosadašnjim lokacijama, a s obzirom da su se svih 9 vijeća mjesnih odbora koja u objektima mjesne samouprave imaju domare izjasnilo da su im domari potrebni, tj. da su protiv ukidanja obavljanja poslova domara u njihovim objektima.          
3. Ovaj se zaključak dostavlja Gradskom uredu za mjesnu samoupravu.

Ad 5) Prijedlog zaključka o prijedlogu izmjene trase prometovanja autobusnih linija    
          159 Savski most – Strmec Odranski te 163 Savski most-Donji Trpuci-Gornji 
          Trpuci
Predsjednik Vijeća obrazlaže Prijedlog zaključka te otvara raspravu.
Nakon kraće rasprave predsjednik daje na glasovanje navedeni prijedlog.
Vijeće je jednoglasno (10“za“) donijelo
ZAKLJUČAK 
o prijedlogu izmjene trase prometovanja autobusnih linija
159 Savski most – Strmec Odranski te 163 Savski most-Donji Trpuci-Gornji Trpuci

1. Vijeće je razmotrilo prijedloge za izmjenu trase prometovanja autobusne linije 163 Savski most-Donji Trpuci-Gornnji Trpuci te 159 Savski most – Strmec Odra                 
2. Vijeće predlaže izmjenu trase prometovanja navedenih autobusnih linija na sljedeći 
način:           
            - da autobusna linija 159 Savski most – Strmec Odranski promijeni trasu kretanja na 
            sljedeći način:  Savski most-Ulica Luje Naletilića-Prigradske ulica-Zadvorska ulica-
            Hudobočka ulica I. odvojak-Strmečka cesta-Ulica Svete Ane-Obreška cesta-Ulica 
            Luje Naletilića-Savski most.           
            - da autobusna linija 163 Savski most-Donji Trpuci-Gornji Trpuci u svim polascima 
            prometuje do okretišta u Odranskom Obrežu i dalje svojom redovnom trasom
1. Ovaj se zaključak dostavlja Gradskom uredu za prostorno uređenje, izgradnju Grada. graditeljstvo, komunalne poslove i promet, Sektoru za promet, te  Zagrebačkom električnom tramvaju.

Član Vijeća Srečko Tatar predlaže da se iznađe rješenje za uvođenje javne autobusne linije za naselja Starjak i Brebernica.
 
Ad 6) Prijedlog zaključka o davanju mišljenja na Prijedlog odluke o izmjeni Odluke o 
           naknadi predsjednicima, potpredsjednicima i članovima vijeća gradskih četvrti i 
           vijeća mjesnih odbora 
Predsjednik Vijeća obrazlaže da nije predložio zaključak, tj mišljenje za navedenu točku dnevnog reda te otvara raspravu.
S obzirom da nakon rasprave nije formuliran Prijedlog zaključka, predsjednik predlaže i daje na glasovanje prijedlog da se članovima vijeća Gradske četvrti i vijeća mjesnih odbora smanje naknade, a da predsjenicima ostanu iste.
S obzirom da su rezultati glasovanja bili 2“za“, 2“protiv i 6“suzdržanih, Vijeće nije donijelo zaključak.

Ad 7) Prijedlog zaključka o davanju mišljenja na Nacrt prijedloga odluke o izmjenama i   
           dopunama Odluke o davanju u zakup i na drugo korištenje površina javne 
           namjene
Predsjednik Vijeća obrazlaže Prijedlog zaključka te otvara raspravu.
Nakon kraće rasprave predsjednik daje na glasovanje navedeni prijedlog.
Vijeće  je jednoglasno (10“za“) donijelo
ZAKLJUČAK
o davanju  mišljenja na Nacrt prijedloga odluke o izmjenama i dopunama
Odluke o davanju u zakup i na drugo korištenje površina javne namjene

1. Vijeće je razmotrilo zamolbu  Stručne službe gradonačelnika za davanje mišljenja na Nacrt
prijedloga odluke o izmjenama i dopunama Odluke o davanju u zakup i na drugo korištenje površina javne namjene
2. Vijeće je suglasno s nacrtom prijedloga odluke iz točke 1. zaključka.
3. Ovaj se zaključak dostavlja Gradskom uredu za prostorno uređenje, izgradnju Grada, graditeljstvo, komunalne poslove i promet, Sektoru za pravne i financijske poslove, Šubićeva 38.

Ad 8) Prijedlog zaključka o prijedlogu izmjene Financijskog plana Gradske četvrti 
           Brezovica za 2021.
Predsjednik Vijeća obrazlaže Prijedlog zaključka te otvara raspravu.
Nakon kraće rasprave daje Prijedlog zaključka na glasovanje.
Vijeće je jednoglasno (10 „za“) donijelo


ZAKLJUČAK
o prijedlogu izmjene Financijskog plana Gradske četvrti Brezovica za 2021.

1.   Vijeće je razmotrilo potrebu izmjene Financijskog plana Gradske četvrti Brezovica za 
      2021.      
2.   Vijeće predlaže u Financijskom planu Gradske četvrti Brezovica za 2021. sljedeće 
      izmjene:
·  Dio sredstava s pozicije 3299 „Ostali nespomenitu rashodi poslovanja Vijeća Gradske četvrti Brezovica“,  u iznosu od 150.000,00 kn, uvrstiti na poziciju 3232 „Usluge tekućeg 
i investicijskog održavanja“.
3. Ovaj se zaključak dostavlja Gradskom uredu za mjesnu samoupravu na daljnje postupanje

Ad 9) Prijedlog Zaključka o potrebi žurnog uređenja dijela Grančarske ulice i ulice Kraljevečki  
            brijegi na dijelu na kojem je izvedena kanalizacija
Predsjednik Vijeća obrazlaže Prijedlog zaključka te otvara raspravu.
Nakon rasprave daje Prijedlog Zaključka na glasovanje.
Vijeće je jednoglasno (10 „za“) donijelo.

ZAKLJUČAK
o potrebi žurnog uređenja dijela Grančarske ulice i ulice Kraljevečki brijegi na dijelu na kojem je izvedena kanalizacija 

1) Vijeće Gradske četvrti Brezovica na prijedlog  Vijeća Mjesnog odbora Kupinečki Kraljevec I raspravilo je stanje nerazvrstane ceste I. reda  Remetinec –Kupinečki Kraljevec, na dijelu Grančarske ulice, od VI. odvojka Grančarske ulice do Kraljevečke ceste i dijelu ulice Kraljevečki brijegi na kojem je izgrađena kanalizacija i izvedeni kanalski priključci. 
2) Vijeće izražava svoje nezadovoljstvo katastrofalnim stanjem navedenih dionica.
3) Vijeće traži da se izradi potrebna tehnička dokumentacija i pribave dozvole za kvalitetnu izgradnju istih, uključujući izgradnju biciklističke staze od VI. Grančarskog odvojka do Kraljevečke ceste,  te da se sukladno istima osiguraju financijska sredstva za uređenje navedenih ulica sukladno rangu prometnice i prometu koji se njome odvija. 
4) S obzirom na izuzetno loše stanje prometnice, veliko prometno opterećenje iste, a  posebno vikendima kada ju turisti koriste zbog gužvi na čvoru Lučko te zadovoljavanja zahtjeva OTU-a za ceste, Zakona o gradnji (temeljni zahtjevi za građevinu) i Zakonu o cestama, Vijeće zahtjeva žurno sazivanje očevida na samoj prometnici i to  nadležnih službi Grada, Zagrebačkih cesta, Vodopskrbe i odvodnje, izvođača radova kanalizacije, tvrtke Palir d.o.o., nadzornog organa projekta Sedra Consulting d.o.o., Jurcon projekt, te predstavnika mjesne samouprave u cilju utvrđivanja stanja  prometnice kao i uzroka koji su doveli do takvog stanja te određivanja žurnih zahvata i osiguranju izvora financiranja za uređenje kolnika i dijelova njegovog donjeg ustroja do trajne izgradnje prometnice.
5)  Vijeće ostaje kod svog zaključka   KLASA: 026-03/21-001/26, URBROJ: 251-06-11-8-21-7 od 10. ožujka 2021. da je uređenje predmetnih dionica prioritet u asfalterskom  programu za nerazvrstane ceste I. reda na području Gradske četvrti Brezovica u 2021. te je suglasno  da se dio prometnice uredi iz asfalterskog programa MO Kupinečki Kraljevec 1 iz 2021. 
6) Ovaj se zaključak dostavlja Gradskom uredu za mjesnu samoupravu, Vodoopskrbi i odvodnji d.o.o. i Zagrebačkom holdingu d.o.o., Podružnici Zagrebačke ceste.

Ad 10) Prijedlog Zaključka o potrebi žurnog uređenja odvodnje oborinskih voda u ulici 
             Kraljevečki brijegi
Predsjednik Vijeća obrazlaže Prijedlog zaključka te otvara raspravu.
Nakon rasprave daje Prijedlog Zaključka na glasovanje
Vijeće je jednoglasno (10 „za“) donijelo

ZAKLJUČAK
o potrebi žurnog uređenja odvodnje oborinskih voda u ulici Kraljevečki brijegi 

1) Vijeće Gradske četvrti Brezovica na prijedlog  MO Kupinečki Kraljevec 1 raspravilo je stanje oborinske odvodnje u ulici Kraljevečki brijegi od raskrižja s Kraljevečkom cestom do k.br. 40. 
2) Vijeće u potpunosti razumije ogorčenost Vijeća MO Kupinečki Kraljevec 1 sa stanjem kao i izostankom poduzimanja  mjera za rješavanje problema oborinskih voda u navedenom dijelu ulice.  
3) Vijeće traži da se izradi potrebna tehnička dokumentacija za cjelovito rješavanje oborinske odvodnje u navedenom dijelu ulice (zamjene odvodnih cijevi s cijevima potrebnog profila ispod nogostupa gdje je to potrebno, izrada dodatnih slivnika i prepusta, izrada vodnih komora s ispustom) te da se za isto u odgovarajućim programima Grada osiguraju financijska sredstva za izvođenje radova. 
4) Zbog plavljenja ulice, kao i okućnica uz ulicu već kod manjih oborina, Vijeće traži da se odmah pristupi iz sredstva održavanja prometnica izvođenju nužnih radova kako bi se bar djelomično poboljšala situacija. Urgentno je potrebno  postaviti nove cijevi na raskrižju s III odvojkom (izvođač radova kanalizacije Palir postavio je drenažnu cijev malog profila), ukloniti sve nakupine koje su detektirane snimkom koju je napravila Vodoopskrba i odvodnja d.o.o. te otvoriti nogostup kod raskrižja s IV odvojkom kako bi se vidjelo stanje uz vodnu komoru. Na mjestu kod kanala Hrvatskih voda preko puta kb.  8 potrebno je napraviti šaht s ispustom u kanal.  
5) Ovaj se zaključak dostavlja Gradskom uredu za mjesnu samoupravu, Zagrebačkom holdingu d.o.o., Podružnici Zagrebačke ceste i Gradskom uredu za prostorno uređenje, izgradnju Grada, graditeljstvo, komunalne poslove i promet.

Ad 11) Pitanja, prijedlozi i obavijesti
Predsjednik iznosi informaciju o dopisu Gradonačelnika o načinu imenovanja članova školskih odbora te navodi kako se svako može javiti na javni poziv tko zadovoljava uvjete.

Vladimir Iviček postavlja pitanje što je sa početkom radova na izgradnji škole u Kupinečkom Kraljevcu.

Marina Pucević odgovara kako je to u javnoj nabavi te je potrebno poslati upit prema Gradonačelniku i GU za obrazovanje zajedno sa upitom o dječjem vrtiću u Odrasnkom Obrežu i Područnoj školi u Dragonošcu.

Dogovoreno je da se svim svim članovima Vijeća dostavi zapisnik sa sastanka u Gradskom uredu za obrazovanje u vezi izgradnje škole u Dragonošcu.

Marina Pucević traži da se uputi upit Gradskom uredu za prostorno uređenje, izgradnju Grada, graditeljstvo, komunalne poslove i promet vezano uz izgradnju nogostupa u Dragonožečkoj te proširenja mosta kod oteretnog kanala u Ulici dr. Luje Naletilića.

Ivica Mavračić traži sastanak u vezi izgradnje sportske dvorane O.Š Stjepana Bencekovića i područnog dječjeg vrtića u Horvatima.

Ivan Pucko pita dali je moguća nabava dva gola za asfaltirano malonogometno igralište OŠ Brezovica.

Milan Kulaš navodi kako će se zatražiti troškovnik od Zrinjevca za golove te da iste treba uvrstiti u rebalans Plana komunalnih aktivnosti Gradske četvrti Brezovica u 2021.

Zdravko Harmicar moli da mu se dostavi podatak o iznosu sredstava  Mjesnog odbora Horvati u Planu komunalnih aktivnosti Gradske četvrti Brezovica u 2021.

[bookmark: _GoBack]Srećko Tatar predlaže da se pojednine sjednice Vijeća Gradskih četvrti održavaju i u objektima mjesnih odbora u Gradskoj četvrti Brezovica, kako bi se članovi Vijeća bolje upoznali s terenom, odnosno našom  Četvrti.


Dovršeno u 20,20 sati.


KLASA: 026-03/21-001/45
URBROJ: 251-06-11-8-21-2
Brezovica, 23. kolovoza 2021.


         Zapisnik vodio		                                               	Predsjednik VGČ Brezovica

       Drago Novoselec		                                        Tomislav Cavrić, mag.ing.el.techn.inf.
